KÜLÖNFÉLÉK. 125 



mentén fölfelé haladtunk a vízválasztó felé, a vidék mind zordabb 

 lett, végre a hóval borított hegyek közé jutottunk, majd áthaladva 

 a 6 werst hosszú alagúton, a vasút a Kúra völgyében levitt Tifliszbe. 



Tifliszbe érkezvén, első kirándulásomat a város fölött emel- 

 kedő Dávid hegyre tettem, mely nevét a rajta levő Szt. Dávid 

 kolostor és templomtól nyerte ; ez egészen kopár terméketlen hegy, 

 csak a serpentinszerüen felvezető út mentén látható néhány 

 mostanában ültetett cserje vagy fácska. E kopárság entomologiai 

 szempontból kevés reményt nyújtott ; nem is csalódtam, az úton 

 csak egy-egy Tentyria tessulata Taugch., Opatrum sabülosum var. 

 tricarinatum Mof. és Psallidium maxillosiim F. mászkált, képvisel- 

 vén a Coleopterák rendjét; Hymenopterák közül két Tenthredmidd 

 faj került elö és kövek alatt nem volt ritka a százlábúak közül 

 a Jidus és Lithobius. 



Lassan feljutottam a hegytetőre, a honnan gyönyörű kilátás 

 nyilt Tifliszre és környékére, a mi első kirándulásom eddigi ered- 

 ménytelenségét kissé elfelejtette. Átmentem ezután a hegy déli 

 oldalára, gondolván ott mégis csak több lesz ; nem is csalódtam, 

 ott repdesett a kis fekete Pxyche plumifera 0. Itt került birtokomba 

 e vidék egyedüli képviselője a Carabus nemből, a Carabus maurus 

 Ad. több példányban ; továbbá a Cicindela cantpestris var. pontica 

 Schaum első példánya, melyből később a Vera völgyben többet is 

 gyűjthettem. Tiflisz környékének faunája nagyon szegény, az idén 

 pedig a tavasz beállta el volt késve és így magyarázható meg, 

 hogy csak kevés és részben olyan fajokat bírtam gyűjteni, melyek 

 nálunk Magyarországon is előfordulnak és kora tavaszszal talál- 

 hatók. A gyűjtöttek közül feltudíam ismerni a következőket : Zabrus 

 Trinii Fisch., Calathus melanocephalus L., Sphaeridium bipushdatum 

 F., Aleochara fuscipes F., Ocypus picipennis F., Silpha obscura és 

 undata var. verrucosa Mén., Hister bimaculatus L., Platyscelis gages 

 F., Melóé variegatus Don. és Chrysomela Salviae Germ. 



Folytonos erős esőzés és a vidékre tett kirándulásaim miatt, 

 Tiflisz környékén csak vagy két héttel későbben gyűjthettem újra. 

 Kirándultam a már említett Vera völgybe, melyet a tifliszi múzeum 

 conservatora König úr különösen ajánlott figyelmembe. Azért 

 itten is majdnem ugyanazon állatok kerültek gyűjtő-üvegembe, 

 mint a Dávid hegyen. Űj alakok csak a Folystichus connexus Fer., 

 Deronectes variegatus Aubé. Gymnopleurus jiagellatus F., Potosia 

 hangarica var. armeniaca Mén. és a szép Dorcadion scabricolle Dalm. 

 voltak. Többet már nem említhetek, mert akármerre men- 

 tem, mindenütt ugyanazon állatok voltak találhatók. Azt 

 hiszem, a budai hegyek több és változatosabb zsákmányt 

 nyújtottak. Csiki Ernő. 



Bolgárországi kutató-utazás. MerH Ede coleopterologus kar- 

 társunk, lapunk munkatársa, a magyar nemz. múzeum ajánló- 

 levelével és a bosznia-herczegovinai orsz. múzeum támogatásával 

 gyűjtési és kutatási czélból május elején, két hónapra Bulgáriába 

 utazott, hol már ezelőtt 18 évvel ugyanezen czélból 3 hónapig 

 tartózkodott és akkori búvárlatának eredményéről a magyar orvo- 



Rovartani Lapok VI. 1898. június 1. 



